होली खेलने अच्छा मूड बनाकर निकलें:एसपी
होली पर्व और आगामी त्योहारों को लेकर मंगलवार की शाम कलेक्टोरेट सभाकक्ष में शांति समिति की बैठक हुई। जिसमें त्योहारों पर शहर में शांति बनाए रखने एवं त्योहारों पानी, बिजली, सफाई, सुरक्षा आदि की व्यवस्थाएं कराए जाने को लेकर चर्चा की गई। बैठक में इस बार देश प्रदेश में घट रही घटनाओं को लेकर शहर में सुरक्षा व्यवस्था एवं सतर्कता बरतने का मुद्दा छाया रहा। शांति समिति के सदस्यों ने होली पर्व पर नगर पालिका की ओर से दोनों टाइम पानी की सप्लाई कराने एवं साफ सफाई व्यवस्था दुरूस्त कराने के अलावा विद्युत मंडल के अधिकारियों से बिजली सप्लाई चालू रखने की बात कही। वहीं समिति के सदस्यों ने होली में लकड़ी न जलाने एवं फूलों की होली खेलने लोगों से अपील की। साथ ही छात्र छात्राओं की परीक्षा के चलते डीजे पर रोक एवं रात 10 बजे तक समस्त होलिका जाने की भी अपील की गई।
अच्छा मूड बनाकर निकले: बैठक में होली पर्व पर विवाद की स्थित न बने इसको लेकर चर्चा पर एसपी तिलक सिंह ने लोगों को समझाइश देते हुए कहा कि त्योहार पर घर से अच्छा मूड बनाकर निकले। यदि कोई बच्चा रंग गुलाल डाल भी देता है तो उसे अनदेखा कर दें। होली पर्व पर मस्जिदों के सामने एवं चाैराहों आदि पर पुलिस जवान तैनात करने की बात कही गई। इस मौके पर एसपी ने कहा कि देश प्रदेश की परिस्थितियों को देखते हुए माहौल के हिसाब से काम करें ऐसे ही समय पर लोग प्लान करते हैं हमला करने का या घटना को अंजाम देने का। इसलिए सतर्कता भी जरूरी है। उन्होंने लोगों से अपील करते हुए कहा कि बच्चाें की परीक्षाएं चल रहीं हैं इसलिए रात 10 बजे तक होलिका दहन कर लें। डीजे की आवाज भी धीमी रखें। होली का उत्सव पुलिस के लिए चैलेंज हैं। पुलिस का सहयोग पूरे समय शहरवासियों को मिलेगा। चिन्हित चौराहों पर पेट्रोलिंग पार्टी, मोबाइल पार्टी सहित अन्य पार्टियां लगाई जाएगीं। सागर से 25-30 जवान सुरक्षा की दृष्टि से मिलेंगे। इसलिए लोगों का सहयोग भी जरूरी है। बैठक में कलेक्टर डॉ. श्रीनिवास शर्मा, अपर कलेक्टर वीके देसाई, एसडीएम एनएल सामरथ, तेजीराम रोहित, वीरेंद्र दबे, अनवर खान, राघवेंद्र सिंह, इस्लाम सहित बड़ी संख्या में समिति के सदस्य मौजूद थे।
पिकनिक स्पाट पर न जाएं
बैठक में शांति समिति के सदस्यों ने नगर पालिका, विद्युत मंडल के अधिकारियों व प्रशासिनक अधिकारियों से व्यवस्थाएं दुरूस्त कराने कहा। वहीं पूर्व विधायक आनंद श्रीवास्तव ने कहा कि डीजे पर रोक लगाई जाए। रूपेश रजक ने कहा कि महाकाली चौराहा के पास शराब दुकान है जहां उपद्रव होता है और बड़ापुरा, पठानी मोहल्ला में झगड़े की स्थिति न बने इसलिए पुलिस तैनात की जाए। विद्यासागर पांडे ने फूलों की होली खेलने की अपील की। मोंटी रैकवार ने त्योहार पर दोनों टाइम पानी की सप्लाई कराने कहा। रीतेश सोनी ने पिछले सालों की घटनाओं से अवगत कराते हुए लोगों से अपील की है कि त्योहार पर पिकनिक स्पाटों पर जाएं साथ ही पुलिस के जवान पिकनिक स्पाटों पर तैनात करने की बात कही गई।
अंत में आभार श्री देसाई ने माना।
hin_Deva hin_Deva hin_Deva hin_Deva hin_Deva hin_Deva